கேள்வி: ரோர்: டைகர் ஆஃப் தி சுந்தர்பான்ஸ் - தயாரிப்பு பற்றி நீங்கள் என்ன அறிந்துள்ளீர்கள்?
பதில்: அடர்ந்த சதுப்பு நிலக் காட்டுப் பகுதியில் மனிதனுக்கும் விலங்குக்கும் இடையே நடக்கும் முரண்பாடுகளைக் காட்சிப்படுத்தும் வகையில் இத்திரைப்படம் படமெடுக்கப்பட்டுள்ளது. சுமார் 800 இக்கும் மேற்பட்ட சிறப்புத் தோற்றங்களுடன் சுந்தரவனக்காடுகள் மேலிருந்துகீழான காட்சிப்பாடுகளுடன் படமாக்கப்பட்டுள்ளது. படத்தின் இயக்குநர் கமல் சாதனா கூறுகையில், நான்கு மாதங்களாகப் பரிட்சார்த்த படப்பிடிப்புகள் எடுக்கப்பட்டு, பின்னர் லாஸ் ஏஞ்சல்ஸிலும் தாய்லாந்திலும் பயிற்றுவிக்கப்பட்ட புலியுடன் படப்பிடிப்பு நடத்தி, அதைக் காட்சி விளைவுகள் கொண்டு படமாக்கப்பட்டது என்றார். மேலும் தயாரிப்பாளர் அபீஸ் ரிஜ்வியுடன் இந்தக் காட்சி விளைவுகளை இணையவழிப் பயிற்சியில் கற்றுக் கொண்டோம் என்றார்.
கேள்வி: ரோர்: டைகர் ஆஃப் தி சுந்தர்பான்ஸ் - விமர்சனங்கள் குறித்து விரிவாக சொல்லுங்கள்.
பதில்: ''ரோர்'' திரைப்படமானது கலந்துபட்ட விமர்சனங்களைப் பெற்றது. இதன் புதிய கதையம்சம் திரைப்படத்தைச் சுவாரசியமாக்குகிறது, மேலும் படத்தொகுப்பும், கணினி வரைகலையும் சிறப்பாகக் கொண்டு இந்தியாவில் காணாத வகையில் திரைப்படமாக்கியுள்ளதாக ஹிந்துஸ்தான் டைம்ஸ் தனது விமர்சனத்தில் கூறியுள்ளது. ஆனால் இப்படம் என்பது மூளையில்லாதவர்களுக்கானது என்று காட்டமாக ஏபிபிலைவ் விமர்சித்துள்ளது. ரோர் என்பது காட்சி விருந்தாகவும் பிரமிக்கும் திரையில் சுந்தரவனத்தின் இயற்கை அழகை அருமையாகவும் காட்டியுள்ளார்கள் என்று சுபாஸ் கே ஜா குறிப்பிடுகிறார். மேலும் ஒளிப்பதிவு அட்டகாசமாக இருப்பதாகவும் கூறினார். ரெட்டிஃப் தளமானது 2.5 நட்சத்திர மதிப்புடன் இப்படம் எதிர்பார்ப்பினை ஏமாற்றாமல் புதுமையான யுக்தியில் கணினி வரைகலையை நியாயமாகவும் பயன்படுத்தியுள்ளதாகக் குறிப்பிடுகிறது. ஹாலிவுட் படங்களைப் போலப் பிரம்மாண்ட கணினி வரைகலையுடன் கதை சொல்வதாக பிலிம்பேர் இதழ் குறிப்பிடுகிறது. மேலும் பொருளாதாரத்தில் பெரிய ஹாலிவுட் படங்களைப் போல பட வேலைகள் அமைந்துள்ளதாகவும் காட்டின் விலங்குகளையும் தாவரங்களையும் பிரம்மாண்டமாக ஒளிப்பதிவு செய்துள்ளதாகவும் சிறப்புத் தோற்றங்களெல்லாம் தரமாக இருப்பதாகவும் அதே இதழ் குறிப்பிடுகிறது. மூவி டாகீஸ் என்ற தளமானது மூன்று நட்சத்திர மதிப்புடன் படத்தின் கலையம்சமும் தொழில்நுட்பத் திறனும் இதர படங்களைவிட இதைத் தூக்கி நிறுத்துவதாகக் கூறுகிறது.
கேள்வி: ரோர்: டைகர் ஆஃப் தி சுந்தர்பான்ஸ் - வணிக வரவு என்பது என்ன?
பதில்: பாக்ஸ் ஆபிஸ் இந்தியாவின்படி ரோர் படமானது முதல் நாளில் மட்டும் 1.5 கோடி ரூபாய் வசூல் செய்துள்ளது மேலும் மொத்தமாக 4.75 முதல் 5 கோடி வரை முதல் வாரத்தில் வசூல் செய்துள்ளது. ஆனால் மூவிகிளாமர் தளமானது முதல் நான்கு நாளிலேயே 7 கோடியும், பாலிவுட் ஹங்கமா தளமானது 8.3 கோடிக்கு முதல் வாரம் ஓடியதாகக் குறிப்பிடுகின்றன.